Свет (комад у четири чина)/59
XXV

Носачи, пређашњи.

НОСАЧИ (улазе).

ТОМА: Врло добро, ви сте и пре селили, па знате како стоји. Овај намештај, све ово што видите овде, носите на таван, а одозго скините онај стари намештај, онај што је пре овде био.
СТАНА: Томо!
НАДА и ЈЕЛКИЦА: Оче!
ТОМА: Носите, носите. Што ме гледате? Прво ми скините ону стару наслоњачу, ону наслоњачу у којој сам двадесет и пет година мирно спавао после ручка. Хајде, хајде, носите. (Падне у наслоњачу, женске се прибиле у гомилу и гледају запрепашћено. Носачи узму канабе и понесу напоље. Завеса врло лагано пада).

Бранислав Нушић - Свет

Свет (комад у четири чина)